Christian Birch-Reichenwald

Christian Birch-Reichenwald (født 4. januar 1814 på Blaker skanse, død 8. juli 1891 i Kristiania) var en norsk politiker, sønn av Paul Hansen Birch. 

Han ble 18 år gammel leder for Det Norske Studentersamfund. Blant hans venner i studietiden var Johan Sebastian Welhaven, Anton Martin Schweigaard og Bernhard Dunker. Han giftet seg med Peter Motzfeldts datter og var far til Peter Birch-Reichenwald.  

Etter endt utdannelse begynte han å jobbe i Kirkedepartementet, der han ble ekspedisjonssjef. Senere hadde han en lang rekke embeter, blant annet som ordfører i Christiania, amtmann i Smaalenene, stortingsrepresentant, statsråd 1858-61 og sorenskriver 1869-89.

Han var en god venn av kong Karl IV, og ettersom kongen rådførte seg med ham før avgjørelser ble tatt i regjeringen var han de facto regjeringssjef i tre år.
Dette endret seg da han gikk imot kongen i en konflikt om Norges rettigheter, og forlot regjeringen i protest mot kongens avgjørelse.

Utmerkelser 
Birch-Reichenwald mottok storkorset av St. Olavs Orden i 1860 og fikk storkorset av den svenske Nordstjerneordenen i 1864.

Referanser

Litteratur
 Fredrik Peter Brandt: «Statsraad Birch-Reichenwald», i Morgenbladet 24. januar, 2. februar og 14. februar 1861 
 Jens Arup Seip: Et regime foran undergangen. Oslo: Johan Grundt Tanum, 1945
 Fredrik Stang: Stattholdersak og unionsstrid 1856–1862. Oslo: Aschehoug, 1943

Eksterne lenker 
 

Norske justisministre
Norske revisjonsministre
Norske statsråder 1814–1884
Medlemmer av Statsrådsavdelingen i Stockholm
Stortingsrepresentanter for Oslo
Stortingsrepresentanter for Moss og Drøbak
Stortingsrepresentanter 1848–1850
Stortingsrepresentanter 1854–1856
Stortingsrepresentanter 1862–1864
Stortingsrepresentanter 1865–1867
Ordførere i Oslo
Partiløse ordførere
Norske amtmenn
Fylkesmenn i Østfold
Fylkesmenn i Oslo og Akershus
Sorenskrivere
Formenn av Det Norske Studentersamfund
Storkors av St. Olavs Orden
Nordstjerneordenen
Personer begravet på Vår Frelsers gravlund
Personer fra Aurskog-Høland kommune
Personer fra Sørum kommune
Lagtingspresidenter